Ag wens ek kon dit bietjie meer as 'n week gelede gelees het! Verlede Dinsdag was ek kliniek toe vir my maandelikse swangerskapsbesoek en het my so ontstel toe die suster sê die hospitaal se beleid is dat tweelinge per keiser gebore moet word, dat my bloeddruk amper deur die dak is. Gevolglik is ek onmiddellik in die hospitaal opgeneem - waar ek uitgevind het dit nie die geval is nie, maar niemand wou my glo dat ontsteltenis die rede vir die hoë bloeddruk is nie en nie my swangerskap nie.
Ek het daardie nag net na 11:00 begin kontraksies kry en is 24:40 na die kraamteater geneem, was toe 5 cm ontsluit. Na 8:00 het hulle my water gebreek oor ek reeds 9 cm ontsluit was en dinge te lank gevat het volgens hulle. Teen 9:00 wou die dokter hê die suster moet my gereed maak vir die teater vir 'n keiser. Ek het in my lewe nog nooit so gebid soos toe nie! Die suster het hom egter gevra om haar 'n kans te gee en het sy vir my 'n drup gegee en 'n induksie. Na minder as 5 minute het ons eerste dogtertjie op die bed gelê - die kontraksies was so kragtig dat ek skaars nodig gehad het om te druk en net een druk was genoeg om die hele baba uit te laat "pop"! As gevolg van die spoed, het ek geskeur. En 10 minute later het haar sussie op die bed gelê.